[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.2.2007

COM(2007)78 végleges

2004/0047(COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében a Tanács közös álláspontjának az Európai Parlament által az alábbi javaslat vonatkozásában tett módosításairól

AZ EURÓPAI PARLAMENT ÉS A TANÁCS IRÁNYELVE A közösségi vasutak fejlesztéséről szóló 91/440/EGK tanácsi irányelv, valamint a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló európai parlamenti és tanácsi 2001/14/EK irányelv módosításáról

A BIZOTTSÁG JAVASLATÁNAK MÓDOSÍTÁSÁ az EK-Szerződés 250. cikkének (2) bekezdése alapján

2004/0047(COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében a Tanács közös álláspontjának az Európai Parlament által az alábbi javaslat vonatkozásában tett módosításairól

AZ EURÓPAI PARLAMENT ÉS A TANÁCS IRÁNYELVE A közösségi vasutak fejlesztéséről szóló 91/440/EGK tanácsi irányelv, valamint a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló európai parlamenti és tanácsi 2001/14/EK irányelv módosításáról

(EGT vonatkozású szöveg)

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania az Európai Parlament által második olvasatban javasolt módosításokról. A Bizottság az alábbiakban ismerteti véleményét a Parlament módosítási javaslatairól.

2. Előzmények

A javaslat továbbítása az Európai Parlamenthez és a Tanácshoz (COM(2004)139 végleges - C6-0309/2006 - 2004/0047(COD) dokumentum): | 2004. március 4. |

Az Európai Gazdasági és Szociális Bizottság véleménye: | 2005. február 9. |

Az Európai Parlament véleménye, első olvasatban: | 2005. szeptember 28. |

A közös álláspont minősített többséggel való elfogadása: | 2006. július 24. |

Az Európai Parlament véleménye, második olvasatban | 2007. január 18. |

3. A Bizottság javaslatának célja

A Bizottság e javaslattal – és összhangban „Az európai közlekedési politika a 2010. évre: ideje dönteni” című fehér könyvvel – folytatni kívánja a vasúti ágazat reformját olyan formában, hogy az Európai Unión belüli nemzetközi személyszállítást megnyitja a verseny előtt .

Ez egyike azon négy intézkedésnek, amelyre a Bizottság a harmadik vasúti csomag keretében tett javaslatot (a másik három intézkedés célja a nemzetközi szolgáltatásokat igénybe vevő utasok jogainak fokozottabb biztosítása, egy a mozdonyvezetőkre vonatkozó tanúsítási rendszer kidolgozása, valamint a vasúti teherfuvarozási szolgáltatások színvonalának javítása).

Ez a javaslat konkrétan azt írja elő, hogy az egedéllyel és a megfelelő biztonsági tanúsítványokkal rendelkező vasúttársaságok számára 2010. január 1-jétől lehetővé kell tenni a hozzáférést a Közösség területén nemzetközi személyszállítási szolgáltatások üzemeltetését lehetővé tevő infrastruktúrához.

A szolgáltatások fejlesztéséhez szükséges ésszerű gazdasági keretfeltételek megteremetése érdekében a javaslat tartalmazza, hogy az üzemeltetők részére a nemzetközi útvonalak mentén található minden állomáson biztosítani kell az utasok fel- és leszállítását. Ennek megszervezése olyan formában történik, hogy az biztosítsa a gazdasági egyensúlyt az esetleg érintett közszolgáltatási szerződések körében, ugynakkor ne korlátozza túlzott mértékben a nyílt hozzáférésű nemzetközi vasúti személyszállítási szolgáltatásokat nyújtó vasúttársaságok működési feltételeit.

4. A Bizottság véleménye az Európai Parlament által elfogadott módosításokról

A Bizottság teljes egészében vagy részben elfogadja az Európai Parlament által a második olvasatban elfogadott módosítások többségét. A Bizottság által elfogadhatónak tartott módosítások világosabbá teszik a Bizottság javaslatát, kiegészítő beszámolási követelményeket javasolnak, és az 1999/468/EK tanácsi határozatot módosító 2006. július 17-i 2006/512/EK tanácsi határozat alapján módosítanak egyes komitológiai rendelkezéseket.

A közszolgáltatások finanszírozására szolgáló adókat érintő módosítások (8, 21, 22, 23) : A módosítások magyarázatot adnak az ilyen adók tárgyi hatályára és kivetésük körülményeire.

A keretmegállapodások hosszára vonatkozó 11. módosítás : ez a módosítás egy a javasolt rendelkezésre vonatkozó preambulumbekezdést illeszt az irányelv szövegébe, amely specális infrastruktúra és jelentős összegű hosszú távú beruházás esetén 15 évre terjesztené ki a keretmegállapodások szokásos határidejét.

A beszámolási követelményekre vonatkozó módosítások (13, 24, 25) : ezek a módosítások a Bizottság beszámolási követelményeit módosítják. A 24. módosítás az irányelv kis EU-államokban való alkalmazására vonatkozó hatásvizsgálattal való kiegészítést javasolja. A másik két módosítás azt javasolja, hogy a 2012-es beszámoló a nemzeti személyszállítási szolgáltatások piacának megnyitására irányuló előkészületek állására koncentráljon, illetve előírja egy 2018-as beszámoló készítését, amelynek tárgya a közszolgáltatások kabotázs miatti romló gazdasági életképességére vonatkozó értékelés, valamint a viszonossági záradék alkalmazása. A Bizottság egyetért azzal, hogy 2012-ben kerüljön sor a nemzeti személyszállítási szolgáltatások piacának megnyitására irányuló előkészületek állásáról szóló vizsgálatra. Ugyanakkor javasolja a 2018-as beszámolóban tárgyalni javasolt két értékelendő témakör 2012-es jelentésben történő előrehozott tárgyalását. A két módosításhoz a szövegtervezetek átdolgozására van szükség, mivel a plénum nem szavazta meg a nemzeti vasúti személyszállítási piacok megnyitását, így az arra való hivatkozás már nem releváns.

A komitológiai eljárásra vonatozó módosítások (14, 26, 27, 31, 32) : Ezek a módosítások az ezen irányelvvel módosított 91/440/EGK irányelv komitológiai rendelkezéseit hangolják össze a 2006. július 17-i 2006/512/EK tanácsi irányelvvel.

Egyéb módosítások (16, 19, 30) : ezek a Bizottság javaslatára vonatkozó szövegezési pontosításokat tartalmaznak.

A Bizottság ugyanakkor nem fogadja el a 3. módosítást , amely törli a (8) preambulumbekezdést. A Bizottság az eljárás átláthatósága szempontjából fontosnak tartja a (8) preambulumbekezdésben felsorolt, azon kérdés megítélését elősegítő feltételeket és eljárási szempontokat, hogy a kabotázsszolgáltatás fő célja valóban nemzetközi személyfuvarozás-e.

A Bizottság nem fogadja el a 2. módosítást , mivel nincs értelme az új tagállamok számára biztosítani a jogot a nemzeti vasúti személyszállítási piacok megnyitásának 5 éves meghosszabbítására, amikor ez az irányelv egyáltalán nem nyitja meg a nemzeti vasúti személyszállítási piacokat.

5. Következtetés

Az EK-Szerződés 250. cikke (2) bekezdésének értelmében a Bizottság a fentiekben meghatározottaknak megfelelően módosítja javaslatát.